Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1445/2009

**1178a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov (tlač **1178**) v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov (tlač **1178**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 10. septembra 2009 č. 1623 pridelila vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov (tlač **1178**) na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Výbory, ktorým bol návrh pridelený o ňom rokovali nasledovne:

* Ústavnoprávny výbor Národnej rady Slovenskej republiky prerokoval návrh zákona 13. októbra 2009 a uznesením č. 714 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe tohto uznesenia.
* Výbor Národnej rady Slovenskej republiky pre hospodársku politiku neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov.

**IV.**

Z uznesenia Ústavnoprávneho výboru Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I sa za 14. bod vkladá nový 15. bod, ktorý znie:

„15. V § 8 ods. 2 sa slová „alebo ktoré“ nahrádzajú slovami „a ktoré“.

Nasledujúce body sa prečíslujú.

Ide o zosúladenie textu s čl. 2 odsek 3 smernice Európskeho parlamentu a Rady 2004/17/ES z 31. marca 2004 o  koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb.

**Ústavnoprávny výbor NR SR**

***Gestorský výbor odporúča schváliť***

1. V čl. I 17. bode v § 9 ods. 3 písm. b) sa za slovo „dopĺňali“ vkladajú slová „alebo menili“.

Vzhľadom na taxatívny výpočet dôvodov, kedy nie je možné uzavrieť dodatok k zmluve, je potrebné doplniť aj zmenu ustanovení pôvodnej zmluvy, ktorej dôsledkom by bol dodatok považovaný za uzavretie novej zmluvy.

**Ústavnoprávny výbor NR SR**

***Gestorský výbor odporúča schváliť***

1. V čl. I 18. bod znie:

 „18. § 14 vrátane nadpisu znie:

„§ 14

Koncesionár

Koncesionár na účely tohto zákona je fyzická osoba, právnická osoba alebo skupina takýchto osôb, s ktorou verejný obstarávateľ uzavrel koncesnú zmluvu na uskutočnenie stavebných prác (ďalej len „koncesná zmluva na práce“) alebo koncesnú zmluvu na poskytnutie služby podľa tohto zákona. Koncesionárom môže byť aj verejný obstarávateľ.“.“.

Úprava definície vyplýva z prijatého uznesenia vlády SR č. 609 z 2. septembra 2009 k Analýze právnych predpisov vo vzťahu k realizovateľnosti projektov verejno-súkromného partnerstva (PPP) v SR a návrhu legislatívnych opatrení v oblasti PPP.

**Ústavnoprávny výbor NR SR**

***Gestorský výbor odporúča schváliť***

1. V čl. I 19. bod znie:

„19. § 15 vrátane nadpisu znie:

„§ 15

Koncesia

(1) Koncesia na stavebné práce je zákazka rovnakého typu ako zákazka na uskutočnenie stavebných prác s tým rozdielom, že protiplnením za stavebné práce, ktoré sa majú uskutočniť je buď len právo na využívanie stavby na dohodnutý čas alebo toto právo spojené s peňažným plnením. V koncesnej zmluve verejný obstarávateľ a koncesionár dohodnú rozsah práva na využívanie stavby, ktorého súčasťou môže byť aj poberanie úžitkov z nej, ako aj výšku a podmienky prípadného peňažného plnenia.

(2) Koncesia na služby je zákazka rovnakého typu ako zákazka na poskytnutie služby s tým rozdielom, že protiplnením za služby, ktoré sa majú poskytnúť je buď len právo využívať poskytované služby na dohodnutý čas alebo toto právo spojené s peňažným plnením. V koncesnej zmluve verejný obstarávateľ a koncesionár dohodnú rozsah využívania poskytovaných služieb, ktorého súčasťou môže byť aj poberanie úžitkov z nich, ako aj výšku a podmienky prípadného peňažného plnenia.“.“.

Úprava definícii vyplýva z prijatého uznesenia vlády SR č. 609 z 2. septembra 2009 k Analýze právnych predpisov vo vzťahu k realizovateľnosti projektov verejno-súkromného partnerstva (PPP) v SR a návrhu legislatívnych opatrení v oblasti PPP.

**Ústavnoprávny výbor NR SR**

***Gestorský výbor odporúča schváliť***

1. V čl. I 20. bod sa vypúšťa.

 Nasledujúce body sa prečíslujú.

Ide o nadbytočnosť. Súvisí s navrhovanou zmenou znenia § 15, v ktorom sa definujú oba typy koncesie – koncesia na stavebné práce aj koncesia na služby, čím sa tento bod stáva nadbytočný.

**Ústavnoprávny výbor NR SR**

***Gestorský výbor odporúča schváliť***

1. V čl. I 25. bode v § 22 ods. 7 v písmene c) sa za slovo „zmluvu“ vkladajú slová „alebo koncesnú zmluvu na práce“ a v písmene d) sa za slovo „zmluvu“ pripájajú tieto slová: „alebo koncesnú zmluvu na práce,“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 29. bode sa na konci pripájajú tieto slová „a slová „§ 25 ods. 2“ sa nahrádzajú slovami „odseku 2““.

Legislatívno-technická úprava vnútorného odkazu.

**Ústavnoprávny výbor NR SR**

***Gestorský výbor odporúča schváliť***

1. V čl. I 48. bode v celom texte sa za slovo „zmluvu“ vkladá čiarka a slová „koncesnú zmluvu“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I  49. bode v § 45 ods. 8 sa za slovo „zmluvu“ vkladá čiarka a slová „koncesnú zmluvu    na práce“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 70. bode v § 66 odseky 2 a 3 znejú:

„(2) Koncesná lehota je lehota určená v koncesnej zmluve, počas ktorej má koncesionár právo užívať predmet koncesnej zmluvy alebo brať úžitky z predmetu koncesnej zmluvy. Koncesná lehota začína plynúť od prvého dňa mesiaca nasledujúceho po kolaudácii stavby14) alebo po jej uvedení do trvalej prevádzky, alebo po inej udalosti podľa koncesnej zmluvy, ak už koncesionár mal alebo mohol mať výnosy z prevádzkovania stavby alebo z poskytovania služby. Koncesná lehota sa končí uplynutím posledného dňa mesiaca určenej lehoty. Koncesnú lehotu nemožno stanoviť na neurčitý čas.

(3) Dĺžka koncesnej lehoty závisí od predmetu koncesnej zmluvy, výšky peňažného plnenia za stavebné práce, ktoré sa majú uskutočniť alebo služby, ktorá sa má poskytovať, a odhadovaného primeraného výnosu koncesionára vyplývajúceho z práva užívať predmet koncesnej zmluvy alebo brať úžitky z predmetu koncesnej zmluvy počas koncesnej lehoty.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 70. bode v § 66 sa vypúšťajú odseky 4 a 5.

 Doterajší odsek 6 sa označuje ako odsek 4.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 70. bode v § 67 ods. 3 sa za slovo „uzavretí“ vkladá slovo „koncesnej“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 70. bode § 68 znie:

„§ 68

(1) Verejný obstarávateľ môže

1. vyžadovať od koncesionára, aby zmluvy predstavujúce minimálne 30 % z celkovej ceny stavebných prác alebo služieb, na ktoré sa má uzavrieť koncesná zmluva, uzavrel s tretími osobami a zároveň umožnil zvýšenie tohto podielu; minimálny percentuálny podiel sa uvedie v koncesnej zmluve, alebo
2. požiadať uchádzačov, aby vo svojich ponukách určili percentuálny podiel z celkovej ceny stavebných prác alebo služieb, ktorý zabezpečia tretími osobami.

(2) Ustanovenia odseku 1 a § 66 a 67 sa nepoužijú, ak ide o dodatočné stavebné práce alebo služby nezahrnuté v pôvodne plánovanom koncesionárskom projekte alebo v pôvodnej koncesnej zmluve, ktorých potreba vyplynula dodatočne z nepredvídateľných okolností. Takéto stavebné práce alebo služby sa zadávajú koncesionárovi pod podmienkou, že ich zadá pôvodnému dodávateľovi, ak

1. nie sú technicky alebo ekonomicky oddeliteľné od pôvodného plnenia koncesnej zmluvy bez toho, aby to verejnému obstarávateľovi nespôsobilo neprimerané ťažkosti, alebo
2. sú technicky alebo ekonomicky oddeliteľné od pôvodného plnenia koncesnej zmluvy, ale sú nevyhnutné na ďalšie plnenie podľa pôvodnej koncesnej zmluvy.

(3) Súhrnná hodnota dodatočných stavebných prác alebo služieb nesmie presiahnuť 50 % hodnoty pôvodnej koncesnej zmluvy.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 95. bode úvodná veta znie:

 „§ 99 vrátane nadpisu nad paragrafom znie:“ a nad § 99 sa dopĺňa nadpis, ktorý znie: „Zadávanie podprahových zákaziek“.

Ide o legislatívno-technickú úpravu v záujme jej sprehľadnenia ustanovenia v kontexte návrhu.

**Ústavnoprávny výbor NR SR**

***Gestorský výbor odporúča schváliť***

1. V čl. I 120. bode v § 136 ods. 1 písm. a) sa za slovo „zmluvu“ vkladajú slová „alebo koncesnú zmluvu na práce“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 120. bode v § 136 ods. 3 písm. a) prvý bod sa na konci pripájajú tieto slová: „alebo koncesnú zmluvu na práce,“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 122. bod znie:

„122. § 137 sa dopĺňa odsekom 3, ktorý znie:

„(3) Osoby vykonávajúce dohľad sú povinné pri výkone dohľadu zachovávať mlčanlivosť o skutočnostiach, o ktorých sa dozvedeli pri výkone funkcie, aj po vydaní rozhodnutia vo veci, ak ich od tejto povinnosti vo verejnom záujme, na účely informovania verejnosti písomne neoslobodí predseda úradu. Porušením povinnosti mlčanlivosti nie je

1. využitie takýchto informácií na účely dohľadu; tým nie je dotknutá povinnosť zachovávať mlčanlivosť o utajovaných skutočnostiach,22a)
2. sprístupnenie takýchto informácií súdu na účely súdneho konania; tým nie je dotknutá povinnosť zachovávať mlčanlivosť o utajovaných skutočnostiach.22a)“.“.

Poznámka pod čiarou k odkazu 22a znie:

„22a) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“.

Ide o legislatívno-technickú úpravu.

**Ústavnoprávny výbor NR SR**

***Gestorský výbor odporúča schváliť***

1. V čl. I 123. bode v § 138 ods. 2 v úvodnej vete sa za slovo „zmluvy“ vkladá čiarka a slová „koncesnej zmluvy“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 123. bode v § 138 ods. 2 písm. a) sa za slovo „zmluvu“ vkladajú slová „alebo koncesnú zmluvu na práce“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 123. bode v § 138 ods. 5 písm. c) sa za slovo „zmluvy“ vkladá čiarka a slová „koncesnej zmluvy“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 126. bode v § 139 ods. 1 písm. k) sa za slovo „zmluvy“ vkladá čiarka a slová „koncesnej zmluvy“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 132. bode v § 146 v celom texte sa za slovo „zmluvy“ vkladá čiarka a slová „koncesnej zmluvy“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 135. bod znie:

„135. V § 148 sa za slovo „zmluvu“ vkladá čiarka a slová „koncesnú zmluvu“ a vypúšťajú sa slová „okrem koncesnej zmluvy alebo dodatku ku koncesnej zmluve“.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 136. bod znie:

„136. § 148a vrátane nadpisu znie:

 „§ 148a

Návrh oprávnenej osoby na určenie neplatnosti zmluvy,
koncesnej zmluvy na práce alebo rámcovej dohody

(1) Uchádzač, záujemca, účastník alebo osoba, ktorá mohla mať záujem o získanie konkrétnej nadlimitnej zákazky a ktorej práva alebo právom chránené záujmy boli alebo mohli byť dotknuté postupom verejného obstarávateľa alebo obstarávateľa (ďalej len „oprávnená osoba“), môže po uzavretí zmluvy, koncesnej zmluvy na práce alebo rámcovej dohody požiadať súd, aby určil neplatnosť zmluvy, koncesnej zmluvy na práce alebo rámcovej dohody.

(2) Osoba, ktorá podala na súde žalobu podľa odseku 1, je povinná túto skutočnosť oznámiť úradu.

(3) Účastníkmi súdneho konania o neplatnosť zmluvy, koncesnej zmluvy na práce alebo rámcovej dohody podľa odseku 1 sú oprávnená osoba, verejný obstarávateľ alebo obstarávateľ a uchádzač alebo uchádzači, s ktorými bola uzavretá zmluva, koncesná zmluva na práce alebo rámcová dohoda.

(4) Verejný obstarávateľ alebo obstarávateľ poskytne súdu kompletnú dokumentáciu podľa § 21 ods. 5.

(5) Súd rozhodne o neplatnosti zmluvy, koncesnej zmluvy na práce alebo rámcovej dohody, ak verejný obstarávateľ alebo obstarávateľ

1. neuverejnil oznámenie o vyhlásení verejného obstarávania, oznámenie použité ako výzva na súťaž, oznámenie o koncesii na stavebné práce alebo oznámenie o vyhlásení súťaže návrhovpodľa tohto zákona,
2. pri uzavretí zmluvy, koncesnej zmluvy na práce alebo rámcovej dohody nedodržal lehoty podľa § 45 ods. 2 až 8 a
3. tým oprávnenej osobe zmaril použitie revíznych postupov pred uzavretím zmluvy, koncesnej zmluvy na práce alebo rámcovej dohody, alebo zmaril účinnú nápravu prostredníctvom použitia revíznych postupov pred uzavretím zmluvy, koncesnej zmluvy na práce alebo rámcovej dohody a
4. porušil tento zákon spôsobom, ktorým podstatne ovplyvnil možnosť oprávnenej osoby získať zákazku, alebo
5. nepredložil súdu kompletnú dokumentáciu podľa odseku 4.

 (6) Neplatnosť zmluvy, koncesnej zmluvy na práce alebo rámcovej dohody nie je možné vysloviť

1. ak verejný obstarávateľ alebo obstarávateľ uverejnil oznámenie o zámere uzavrieť zmluvu podľa § 22 ods. 7 a zmluvu, koncesnú zmluvu na práce alebo rámcovú dohodu uzavrel najskôr jedenásty deň odo dňa uverejnenia tohto oznámenia v európskom vestníku,
2. pri zadávaní podlimitnej zákazky, podprahovej zákazky, zákazky s nízkou hodnotou a koncesie na služby.

(7) Ekonomický záujem na plnení zmluvy alebo koncesnej zmluvy na práce môže byť považovaný za dôvod týkajúci sa všeobecného záujmu, ktorý si vyžaduje pokračovanie plnenia zmluvy, plnenia koncesnej zmluvy na práce alebo plnení na základe rámcovej dohody len za výnimočných okolností, ak by neplatnosť zmluvy, koncesnej zmluvy na práce alebo rámcovej dohody viedla k neprimeraným následkom. Ekonomický záujem však nesmie prevyšovať všeobecný záujem. Ekonomické záujmy priamo spojené s dotknutou zákazkou, najmä náklady vyplývajúce z oneskorenia pri plnení zmluvy alebo plnení na základe rámcovej dohody, náklady spojené so začatím nového postupu verejného obstarávania, náklady vzniknuté v dôsledku zmeny dodávateľa a náklady spojené s právnymi záväzkami, ktoré by vznikli v dôsledku neplatnosti zmluvy, koncesnej zmluvy na práce alebo rámcovej dohody, nepredstavujú dôvody týkajúce sa všeobecného záujmu, vyžadujúce pokračovanie plnenia zmluvy, plnenia koncesnej zmluvy na práce alebo plnení na základe rámcovej dohody.

(8) Ak súd svojim rozhodnutím ponechá zmluvu, koncesnú zmluvu na práce alebo rámcovú dohodu v platnosti, pretože existujú prevažujúce dôvody týkajúce sa všeobecného záujmu, ktoré si vyžadujú pokračovanie v plnení zmluvy, plnení koncesnej zmluvy na práce alebo plnení na základe rámcovej dohody, úrad uloží verejnému obstarávateľovi alebo obstarávateľovi pokutu

1. podľa § 149 ods. 1 písm. a), ak bol porušený tento zákon podľa odseku 5 písm. a),
2. podľa § 149 ods. 1 písm. e), ak bol porušený tento zákon podľa odseku 5 písm. b).

(9) Právo domáhať sa určenia neplatnosti zmluvy, koncesnej zmluvy na práce alebo rámcovej dohody zaniká, ak sa neuplatní

1. do 30 dní odo dňa uverejnenia oznámenia o výsledku verejného obstarávania v európskom vestníku podľa tohto zákona, ak toto oznámenie obsahuje aj odôvodnenie o neuverejnení oznámenia o vyhlásení verejného obstarávania, oznámenia použitého ako výzva na súťaž, oznámenia o koncesii na stavebné práce alebo oznámenia o vyhlásení súťaže návrhov,
2. v lehote šiestich mesiacov
	1. odo dňa uverejnenia oznámenia o výsledku verejného obstarávania v európskom vestníku, ak toto oznámenie neobsahuje odôvodnenie podľa písmena a) alebo
	2. odo dňa uzavretia zmluvy, koncesnej zmluvy na práce alebo rámcovej dohody v iných prípadoch ako uvedených v písmene a) a v prvom bode.

(10) Rozhodnutie súdu sa doručuje účastníkom konania. Právoplatné rozhodnutie súdu sa doručuje úradu.

(11) Konanie o uložení pokuty podľa odseku 8 možno začať do jedného roka odo dňa doručenia právoplatného rozhodnutia súdu úradu.“.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 138. bode v § 149 ods. 1 písm. a) sa za slová „uzavrieť zmluvu“ vkladajú slová „alebo koncesnú zmluvu“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 138. bode v § 149 ods. 1 písm. e) sa za slovo „zmluvy“ vkladá čiarka a slová „koncesnej zmluvy“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 138. bode v § 149 ods. 1 písm. h) sa za slovo „zmluva“ vkladajú slová „alebo koncesná zmluva“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 138. bode v § 149 ods. 2 písm. g) sa vypúšťa slovo „ponuku“.

Zjednocuje sa terminológia pojmov v zákone.

**Ústavnoprávny výbor NR SR**

***Gestorský výbor odporúča schváliť***

1. V čl. I 138. bode v § 149 odsek 4 znie:

„(4) Za zmluvnú cenu sa na účely výpočtu výšky pokuty považuje cena určená v zmluve alebo v koncesnej zmluve za celý predmet zákazky. Ak sa v zmluve alebo v koncesnej zmluve neurčuje cena za celý predmet zákazky, zmluvnou cenou sa rozumie predpokladané množstvo určené verejným obstarávateľom alebo obstarávateľom vynásobené jednotkovými cenami za celú dobu trvania zmluvy alebo koncesnej zmluvy. Zmluvnou cenou na účely výpočtu výšky pokuty podľa odseku 1 písm. f) sa rozumie cena, o ktorú sa zvyšuje zmluvná cena určená v pôvodnej zmluve alebo v pôvodnej koncesnej zmluve. Ak nemožno určiť zmluvnú cenu týmto spôsobom, zmluvnou cenou sa rozumie predpokladaná hodnota zákazky.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 142.  bode v § 155d odsek 7 znie:

„(7) Návrh oprávnenej osoby na určenie neplatnosti zmluvy, koncesnej zmluvy na práce alebo rámcovej dohody podľa § 148a možno podať na zmluvy, koncesné zmluvy na práce alebo rámcové dohody, ktoré sú výsledkom zadávania nadlimitných zákaziek vyhlásených alebo preukázateľne začatých po 31. decembri 2009.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. I 145. bode v prílohe č. 7 v šiestom bode sa v zátvorke vypúšťajú slová „s.31“.

 Ide o spresnenie citácie právneho aktu.

**Ústavnoprávny výbor NR SR**

***Gestorský výbor odporúča schváliť***

1. V čl. II položka 9a sa dopĺňa písmenom c), ktoré znie:

„c) vo veciach určenia neplatnosti koncesnej zmluvy

 na práce podľa osobitného

 predpisu3) 100 000 eur.“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

1. V čl. III v § 14b ods. 1 sa za slovo „zmluvy“ vkladá čiarka a slová „koncesnej zmluvy na práce“.

Legislatívno-technická úprava vyvolaná navrhovanou úpravou definícií koncesionára, koncesie na stavebné práce a koncesie na služby, ktoré používajú termín koncesná zmluva.

**Ústavnoprávny výbor NR SR**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 33** hlasovať spoločne s odporúčaním **s c h v á l i ť.**

**V.**

Gestorský výbor na základe stanoviska Ústavnoprávneho výboru Národnej rady Slovenskej republiky vyjadreného v uznesení uvedenom pod bodom III tejto správy

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o doplnení niektorých zákonov (tlač **1178a**)v druhom čítaní bola schválená uznesením zo 14. októbra 2009 č. 593.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 14. októbra 2009

Maroš **K o n d r ó t**, v.r.

predseda Výboru NR SR pre

hospodársku politiku